Diari Oficial de la Generalitat Valenciana


Sumari del DOGV 7401, del 12-11-2014 (2014/10116)

ACORD de 9 de setembre de 2014, de la Mesa de les Corts, sobre les normes de fiscalització de les despeses que hagen de finançar-se amb càrrec al pressupost de les Corts.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2014/09/09/(1)/dof/vci/html**

### Dades del document

Número de DOGV
:   7401

Data del DOGV
:   12-11-2014

Secció del DOGV
:   I. DISPOSICIONS GENERALS

Número del document
:   2014/10637


Data del document
:   09-09-2014

Organisme emissor
:   Corts Valencianes

Tipus de document
:   Acord

Descriptors 

:   * Corts Valencianes
    * Parlament regional
    * control pressupostari
    * reglament intern
    * legislació

ACORD de 9 de setembre de 2014, de la Mesa de les Corts, sobre les normes de fiscalització de les despeses que hagen de finançar-se amb càrrec al pressupost de les Corts. [2014/10488]  
La Mesa de les Corts, en sessió celebrada el 26 d'agost de 2014, va tenir coneixement de la proposta presentada per la Presidència per a l'aprovació de les normes de fiscalització de les despeses que hagen de finançar-se amb càrrec al pressupost de les Corts, i en va acordar el trasllat a la Comissió de Govern Interior. Aquesta, en la reunió celebrada el dia 9 de setembre de 2014, va manifestar el seu criteri favorable a aquesta proposta de normes de fiscalització, per la qual cosa la Mesa de les Corts, d'acord amb la Comissió de Govern Interior, aprova les Normes de fiscalització de les despeses que hagen de finançar-se amb càrrec al pressupost de les Corts.  
La proposta aprovada per la Mesa de les Corts respon a la doble finalitat, d'una banda, de complir el que hi ha disposat en l'apartat 6 de la disposició addicional sisena de les bases d'execució del projecte de pressupost de les Corts per a l'exercici 2014 i, d'una altra, a continuar en la línia marcada per l'aprovació de la Llei Orgànica 2/2012, de 27 d'abril, d'Estabilitat Pressupostària i Sostenibilitat Financera, que imposa al conjunt de les administracions públiques la implantació d'instruments i procediments en les seues normes reguladores en matèria pressupostària que garantesquen l'aplicació efectiva dels principis en aquesta proclamats, i també per la Llei 19/2013, de 9 de desembre, de Transparència, Accés a la Informació Pública i Bon Govern.  
  
L'Estatut d'Autonomia de la Comunitat Valenciana, aprovat mitjançant la Llei Orgànica 1/2006, d'1 de juliol, estableix, en l'article 21.1, que les Corts, com a primera institució de la Generalitat, «són inviolables i gaudeixen d'autonomia». Aquesta autonomia pot definir-se com el conjunt de facultats de què gaudeixen les Corts, com qualsevol parlament de l'Estat espanyol, per a regular i gestionar per si mateixes totes les actuacions que fan en exercici de les seues funcions, sense ingerència d'altres òrgans o poders de l'Estat. És un tret consubstancial de la institució parlamentària i un principi essencial del sistema polític dissenyat per la Constitució de 1978, proclamat en l'article 72 de la Constitució respecte de les Corts Generals i en els estatuts d'autonomia respecte dels parlaments autonòmics.  
En exercici de la seua autonomia, les Corts «aprovaran, per majoria absoluta, el seu reglament, que tindrà rang de llei. Igualment, en la forma que determine el reglament, aprovaran els estatuts de govern i règim interior de la cambra» (art. 25.1 EACV). És precisament l'article 108 del vigent Reglament de les Corts el que proclama, en l'apartat 1, que «les Corts tenen autonomia patrimonial i financera i exerceixen les seues funcions amb autonomia administrativa respecte a l'organització i la gestió dels seus mitjans personals i materials»; en l'apartat 2 del mateix precepte s'especifica que «les Corts disposaran dels mitjans personals i materials necessaris per al desenvolupament de les seues funcions». Finalment, en l'apartat 6, disposa que «L'estatut de govern i règim interior regularà l'organització i el funcionament de la Secretaria General, sense perjudici del que hi ha disposat en l'article 110 sobre l'Estatut de personal».  
  
L'administració parlamentària, expressió de l'autonomia institucional i organitzativa del parlament, és definida tradicionalment com el conjunt d'òrgans que serveixen de suport organitzatiu, personal, material i tècnic per al compliment de les funcions encomanades a la institució parlamentària; és una administració reduïda, separada de l'administració pública dirigida pel govern, que té com a segell distintiu el fi a què està orientada la seua articulació, la seua estructura, la seua activitat i el seu règim jurídic: l'administració parlamentària té com a funció fer possible que les assemblees legislatives desenvolupen, amb autonomia i independència respecte de la resta dels poders públics, les seues funcions constitucionals: representativa, legislativa, de control del govern, representativa i altres.  
L'autonomia financera de les Corts, atès que és un dels elements imprescindibles i irrenunciables per a garantir el funcionament autònom i independent de la institució parlamentària, ha de complementar-se amb l'articulació interna dels instruments organitzatius i els procediments necessaris per a garantir el més escrupolós ajust a la legalitat aplicable en cada cas dels actes, els documents i els expedients que donen lloc al reconeixement de drets o a la realització de despeses amb càrrec al pressupost de les Corts.  
La fiscalització o la intervenció prèvia té per objecte controlar, abans que siguen aprovats, els actes, els documents i els expedients de les Corts que donen lloc al reconeixement de drets o a la realització de despeses, com també els ingressos i els pagaments que se'n deriven, i la inversió o l'aplicació en general dels seus fons públics, a fi d'assegurar que la gestió s'ajuste a les disposicions aplicables en cada cas. Aquesta funció i les tasques que s'han de realitzar en exercici d'aquesta han de ser desenvolupades per la Intervenció de les Corts, donant compte en cada cas del resultat de la seua actuació a les diferents àrees o serveis afectats, al lletrat major i, en últim terme, a la Mesa de Les Corts. Tot això de manera semblant a la fiscalització o la intervenció prèvia que correspon a la Intervenció General de la Generalitat i els seus interventors delegats sobre els actes, els documents i els expedients realitzats per l'administració de la Generalitat i les entitats autònomes de caràcter administratiu que en depenen, que siguen susceptibles de produir obligacions de contingut econòmic d'acord amb el que hi ha establert en l'article 57 del text refós de la Llei d'Hisenda Pública de la Generalitat.  
  
Amb relació a això, l'apartat 6 de la disposició addicional sisena de les Bases d'execució del projecte de pressupost de les Corts per a l'exercici 2014, aprovat per la Mesa d'acord amb la Comissió de Govern Interior, estableix que «La Secretaria General elevarà a la Mesa de les Corts abans del 31 de gener de 2014 una proposta de modificació puntual dels Estatuts de govern i règim interior de les Corts relativa a la regulació de l'Àrea Econòmica i Intervenció de les Corts, en què detallarà les funcions i l'estatut jurídic de la Intervenció de les Corts, una proposta de Normes reguladores de les actuacions que cal fer en exercici de la funció de fiscalització o intervenció prèvies de les despeses que hagen de finançar-se amb càrrec al pressupost de les Corts, i una proposta de modificació puntual de la relació de llocs de treball de les Corts en els termes perquè, sense cost addicional per a la institució, puguen desenvolupar-se les funcions que s'assignen a la Intervenció de les Corts».  
  
Aquestes normes s'han elaborat tenint en compte, en primer lloc, els preceptes del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, tenint en compte que mitjançant la disposició final tercera, apartat sis, de la Llei 25/2013, de 27 de desembre, d'impuls a la factura electrònica i creació del registre comptable de factures en el sector públic, es declara expressament que les assemblees legislatives de les comunitats autònomes ajustaran la seua contractació a les normes establertes en aquella llei per a les administracions públiques. S'ha tingut en compte, així mateix, la Llei Orgànica 2/2012, de 27 d'abril, d'Estabilitat Pressupostària i Sostenibilitat Financera, que imposa al conjunt de les administracions públiques la implantació d'instruments i procediments en les seues normes reguladores en matèria pressupostària que garantesquen l'aplicació efectiva dels principis proclamats. Finalment, s'han pres com a referència, amb caràcter general, els preceptes de la Llei 47/2003, de 26 de novembre, General Pressupostària, l'Acord adoptat pel Consell de Ministres de 3 de maig de 2008, pel qual es dóna aplicació a la previsió dels articles 152 i 147 de la Llei 47/2003, de 26 de novembre, General Pressupostària, respecte a l'exercici de la funció interventora en règim de requisits bàsics (BOE 143, 13 de juny), segons la redacció donada per l'Acord del Consell de Ministres d'1 de juliol de 2011 (BOE 161, 7 de juliol), el text refós de la Llei d'Hisenda Pública de la Generalitat aprovat mitjançant el Decret legislatiu de 26 de juny de 1991, del Consell de la Generalitat Valenciana, i, específicament, l'Acord adoptat pel Consell el 24 d'agost de 2012, pel qual es determinen els aspectes addicionals que ha de comprovar la Intervenció General de la Generalitat en l'exercici de la fiscalització de la despesa (DOCV 6849, 28.08.2012).  
  
  
La Mesa de les Corts, en la reunió celebrada el dia 26 d'agost de 2014, va acordar tramitar i traslladar a la Comissió de Govern Interior la proposta formulada per la Presidència. Aquesta comissió, en la reunió celebrada el dia 9 de setembre de 2014, ha expressat el seu criteri favorable a l'aprovació de la proposta de normes reguladores del finançament de les despeses que hagen de finançar-se amb càrrec al pressupost de les Corts, elevada per la Mesa de les Corts.  
En virtut de tot això, la Mesa de les Corts, d'acord amb la Comissió de Govern Interior, en la reunió celebrada el dia 9 de setembre de 2014, ha adoptat el següent:  
  
  
ACORD  
  
Primer  
Aprovar, d'acord amb la Comissió de Govern Interior, les Normes reguladores de la fiscalització de les despeses que hagen de finançar-se amb càrrec al pressupost de les Corts, el text articulat de les quals es conté en l'annex que s'adjunta a aquest acord.  
  
Segon  
La Secretaria General, a proposta de la Intervenció, elevarà a la Mesa perquè les aprove les propostes d'instruccions necessàries per al desenvolupament i l'aplicació d'aquestes normes.  
  
Tercer  
Aquestes normes es publicaran en el Diari Oficial de la Comunitat Valenciana i en el Butlletí Oficial de les Corts i entraran en vigor l'1 de gener de 2015, una vegada culminada la modificació de la relació de llocs de treball de les Corts i els processos de provisió de llocs de treball que són necessaris per a l'existència i el funcionament efectiu de la Intervenció de les Corts.  
  
Palau de les Corts  
València, 9 de setembre de 2014  
  
El president,  
JUAN GABRIEL COTINO FERRER  
  
La secretària segona,  
CARMEN MARTÍNEZ RAMÍREZ  
  
  
  
ANNEX  
Normes reguladores de la fiscalització de les despeses que hagen de finançar-se amb càrrec al pressupost de les Corts  
  
  
Primer  
Correspondrà a la Intervenció de les Corts la comprovació dels requisits següents, prevists en l'article 58.1 del text refós de la Llei d'Hisenda Pública de la Generalitat, en l'exercici de la funció d'intervenció prèvia sobre la despesa:  
1. L'existència de crèdit pressupostari i que el proposat és l'adequat i suficient a la naturalesa de la despesa o l'obligació que es propose contraure. En els casos en què es tracte de contraure compromisos de despeses de caràcter plurianual es comprovarà, a més, si es compleix el que hi ha preceptuat en l'article 29 del text refós de la Llei d'Hisenda Pública de la Generalitat.  
2. Que les despeses o les obligacions s'acorden per òrgan competent.  
3. Que els expedients de reconeixement d'obligacions corresponen a despeses aprovades i disposades que han estat fiscalitzades favorablement.  
A més d'això, li correspon verificar aquells aspectes addicionals que es contenen en aquestes normes.  
  
Segon  
Amb caràcter general, per a tot tipus d'expedients hauran d'efectuar-se les comprovacions que a continuació s'indiquen:  
1. La competència de l'òrgan que dicta l'acte administratiu pel qual es resol l'expedient, quan aquest òrgan no tinga atribuïda la facultat per a l'aprovació de les despeses de què es tracte.  
2. Quan dels informes preceptius a què es fa referència en els diferents apartats d'aquestes normes es deduïra que s'han omès requisits o tràmits que siguen essencials o que la continuació de la gestió administrativa poguera causar perjudicis econòmics a la Tresoreria de les Corts o a un tercer, s'examinarà de manera exhaustiva el document o els documents objecte de l'informe i si, a judici de l'interventor, es donen les mencionades circumstàncies, haurà d'actuar d'acord amb el que hi ha preceptuat en l'apartat dissetè d'aquestes normes.  
3. En els expedients de reconeixement d'obligacions i proposta de pagament, comprovar que consten les dades següents, relatives al titular del crèdit:  
a) Quan s'expedesquen a favor de creditor directe, constarà el NIF o equivalent, denominació del creditor (nom o raó social) i identificació del compte bancari de què siga titular a què ha de fer-se la transferència, si aquest és el mitjà de pagament. A aquest efecte, s'entén per creditor directe les persones físiques, jurídiques i entitats sense personalitat jurídica, públiques o privades, que hagueren executat les prestacions derivades dels contractes, que foren beneficiaris de les subvencions o de les ajudes públiques i, en general, a favor dels que foren contretes obligacions de caràcter pressupostari.  
b) Quan el crèdit s'haguera cedit, haurà de constar el NIF o equivalent i la denominació del tercer, tant per al cessionari com per al cedent. Si el pagament ha de fer-se per transferència, constarà el compte bancari del cessionari.  
c) Quan sobre el dret del creditor haguera recaigut embargament, quedarà constància del corresponent títol judicial o administratiu, expedit per òrgan competent, amb indicació del compte bancari destinatari del crèdit embargat.  
4. L'existència d'autorització mitjançant un acord de la Mesa de les Corts, i que amb caràcter previ es va emetre un informe de la Intervenció de les Corts, en aquells supòsits en què una norma legal o reglamentària així ho dispose.  
5. En els expedients en què, de conformitat amb el que hi ha disposat en la legislació vigent, haja de verificar-se l'existència de dictamen del Consell Jurídic Consultiu de la Comunitat Valenciana, es comprovaran, amb anterioritat a aquest, els aspectes prevists en els corresponents apartats d'aquest acord i, després de la seua emissió, únicament se'n constatarà l'existència material i el caràcter favorable.  
  
  
Tercer  
1. Incidències en nòmina relativa a diputats i diputades de les Corts:  
  
A) Incidències d'alta:  
a) Existència de credencial d'acta de diputat o diputada, presentada en el Registre General de les Corts.  
b) Verificació del règim retributiu i de les percepcions aplicades en cada cas, aprovats per la Mesa de les Corts.  
c) Acreditació de l'alta en el règim aplicable de Seguretat Social.  
B) Incidències en cas de cessament:  
a) Resolució o acta de cessament.  
b) Si escau, baixa en el règim aplicable de Seguretat Social.  
2. En els expedients relatius a despeses de personal, hauran de comprovar-se, si escau, els aspectes addicionals següents:  
A) Amb caràcter previ a l'adopció de la corresponent resolució:  
  
1. Classificació de llocs de treball o modificació de les seues característiques:  
L'existència de l'informe favorable dels Serveis Jurídics de les Corts.  
2. Convocatòries per a la provisió de llocs de treball.  
Que ha estat intervingut favorablement l'acte de classificació dels llocs o de modificació de les seues característiques.  
3. Nomenaments de personal.  
a) Que, si escau, la proposta corresponga a una convocatòria prèviament intervinguda.  
b) Que la persona proposada ostente la titulació legalment exigible.  
  
c) L'existència dels acords o de les resolucions requerits per la normativa aplicable a cada procediment de selecció de personal o provisió de llocs de treball.  
d) Quan es tracte de personal laboral, que la proposta de contracte de treball s'adequa al que disposa la normativa vigent.  
B) Incidències en nòmina:  
1. Incidències d'alta:  
a) L'existència de nomenament prèviament intervingut.  
b) Acta de presa de possessió.  
c) Verificació del règim retributiu i de les percepcions aplicades en cada cas, aprovats per la Mesa de les Corts.  
d) Acreditació de l'alta en el règim aplicable de Seguretat Social.  
e) Quan es tracte de personal laboral, contracte de treball degudament subscrit.  
2. Incidències en cas de cessament:  
a) Resolució o acta de cessament.  
b) Si escau, baixa en la Seguretat Social.  
C) Procés massiu de tramitació de propostes:  
Quan es preveja la concentració d'un nombre molt elevat de propostes, bé de nomenaments o d'incidències en nòmina, que en poguera fer inviable la fiscalització en un curt període de temps, la Intervenció de les Corts, amb l'emissió prèvia d'informe per part de l'Àrea Administrativa Parlamentària, podrà efectuar, amb caràcter excepcional, la substitució per al procés massiu que es proposa, de la intervenció prèvia per un control financer específic, on la Intervenció puga verificar a posteriori, mitjançant tècniques de mostreig, que s'hi han complert la normativa i els procediments aplicables.  
D) Acord anual sobre retribucions del personal al servei de les Corts:  
Verificació de sotmetiment previ a la Mesa Negociadora del Personal de les Corts.  
  
Quart  
En els expedients de reclamacions que es formulen davant les Corts, en concepte d'indemnització de danys i perjudicis, per responsabilitat patrimonial, hauran de comprovar-se els aspectes addicionals següents:  
a) Que hi ha informe de l'àrea, del servei o de la unitat administrativa amb relació al funcionament del qual s'haja esdevingut la presumpta lesió indemnitzable.  
b) Que hi ha informe dels Serveis Jurídics de les Corts i, en cas de ser legalment exigible en els procediments tramitats per les Corts en aquesta matèria, dictamen del Consell Jurídic Consultiu de la Comunitat Valenciana.  
  
Cinqué  
En els expedients de contractes d'obres, a excepció dels que s'adjudiquen en el marc d'un sistema de racionalització tècnica de la contractació, els aspectes addicionals que caldrà comprovar en la intervenció prèvia seran els següents:  
1. Obres en general:  
1.1. Expedient inicial:  
A) Aprovació de la despesa:  
a) Que hi ha projecte tècnic degudament visat o informat favorablement per l'Oficina de Supervisió de Projectes, si escau. Quan no hi haja informe de l'Oficina de Supervisió de Projectes i no siga procedent per raó de la quantia, que a l'expedient s'hi incorpora pronunciament exprés que les obres del projecte no afecten l'estabilitat, la seguretat i l'estanquitat de l'obra.  
b) Que hi ha plec de clàusules administratives particulars, informat pels Serveis Jurídics de les Corts.  
c) Quan s'utilitze un model de plec de clàusules administratives prèviament aprovat amb caràcter general per la Mesa de les Corts, verificar que el contracte que es té previst celebrar és de naturalesa anàloga a aquell sobre el qual els Serveis Jurídics de les Corts han fet informe.  
d) Que el plec de clàusules administratives particulars o el document descriptiu estableix, per a la determinació de l'oferta econòmica més avantatjosa, criteris directament vinculats a l'objecte del contracte, i que, quan s'utilitze un únic criteri, aquest siga el del preu més baix.  
e) Que el plec de clàusules administratives particulars o el document descriptiu preveu, quan escaiga, que la documentació relativa als criteris la ponderació de la qual depenga d'un judici de valor ha de presentar-se en sobre independent de la resta de la proposició.  
f) Quan es propose com a procediment d'adjudicació el negociat, comprovar que concorren els supòsits prevists en la normativa contractual per a utilitzar el procediment negociat.  
g) Quan es propose com a procediment d'adjudicació el diàleg competitiu, verificar que es compleix algun dels supòsits d'aplicació de l'article 180 del text refós de la Llei de Contractes del Sector Públic.  
  
h) Quan es preveja en el plec de clàusules administratives particulars la possibilitat de modificar el contracte en els termes de l'article 106 del text refós de la Llei de Contractes del Sector Públic, verificar que s'expressa el percentatge del preu del contracte a què com a màxim puguen afectar les modificacions.  
i) Quan es preveja en el plec de clàusules administratives particulars la utilització de la subhasta electrònica, verificar que els criteris d'adjudicació a què es refereix es basen en modificacions referides al preu o als requisits quantificables i susceptibles de ser expressats en xifres o percentatges.  
j) Quan la tramitació proposada siga d'urgència, que la proposta d'acord a l'òrgan de contractació en aquest sentit està degudament motivada.  
B) Compromís de la despesa:  
B.1) Adjudicació  
a) Quan es prenga la decisió de no adjudicar el contracte d'acord amb la proposta formulada per la mesa de contractació, que s'ha emès un informe amb una justificació motivada de la proposta d'aquesta decisió a l'òrgan de contractació.  
b) Quan es declare l'existència d'ofertes amb valors anormals o desproporcionats, que hi ha constància de la sol·licitud de la informació als licitadors suposadament compresos en aquestes i de l'informe del servei tècnic corresponent.  
c) Quan, d'acord amb la normativa, no s'haja constituït mesa de contractació, que hi ha conformitat de la classificació concedida al contractista que es proposa com a adjudicatari provisional amb l'exigida en el plec de clàusules administratives particulars quan escaiga.  
  
d) Quan s'utilitze el procediment negociat, que hi ha constància en l'expedient de les invitacions cursades, de les ofertes rebudes i de les raons per a l'acceptació o el rebuig aplicades per l'òrgan de contractació, de conformitat amb el que hi ha disposat en el text refós de la Llei de Contractes del Sector Públic. Així mateix, es verificarà que s'ha publicat l'anunci de licitació corresponent en els supòsits de l'article 177 del text refós de la Llei de Contractes del Sector Públic.  
  
e) Quan es propose la celebració d'un contracte amb preus provisionals de conformitat amb l'article 87.5 del text refós de la Llei de Contractes del Sector Públic, que es detallen en la proposta d'adjudicació els aspectes continguts en les lletres a, b i c del precepte esmentat.  
  
f) Que, si escau, s'acredita la constitució de la garantia definitiva.  
  
g) Acreditació, per l'empresari en el favor del qual s'ha efectuat proposta d'adjudicació a l'òrgan de contractació, que està al corrent de les seues obligacions tributàries i amb la Seguretat Social  
B.2) Formalització  
Que concorren els requisits essencials per a la formalització que la tramitació de cada tipus de despesa exigeix, d'acord amb la normativa sectorial aplicable a aquesta i específicament els exigits per aquestes normes.  
Si escau, que s'acompanya certificat expedit per la Secretaria General de les Corts que acredite que no s'ha interposat recurs especial en matèria de contractació contra l'adjudicació o dels recursos interposats. En aquest segon supòsit, haurà de comprovar-se igualment que ha recaigut una resolució expressa de l'òrgan que ha de resoldre el recurs, sia desestimant el recurs o recursos interposats sia acordant l'alçament de la suspensió.  
1.2. Modificats:  
a) En el cas de modificacions previstes segons l'article 106 del text refós de la Llei de Contractes del Sector Públic, que la possibilitat de modificar el contracte es troba prevista en els plecs o en l'anunci de la licitació, i que no supera el percentatge del preu del contracte a què com a màxim poden afectar. En el cas de modificacions no previstes, que s'acompanya informe tècnic justificatiu dels aspectes prevists en els apartats 1 i 3 l'article 107 del text refós de la Llei de Contractes del Sector Públic.  
b) Que hi ha projecte tècnic degudament visat o informat per l'Oficina de Supervisió de Projectes, si escau. Quan no hi haja informe de l'Oficina de Supervisió de Projectes i no siga procedent per raó de la quantia, que a l'expedient s'hi incorpora pronunciament exprés que les obres del projecte no afecten l'estabilitat, la seguretat i l'estanquitat de l'obra.  
c) Que hi ha informe dels Serveis Jurídics de les Corts i, en cas de ser legalment exigible, dictamen del Consell Jurídic Consultiu de la Comunitat Valenciana.  
d) Que hi ha acta de replantejament previ.  
1.3. Obres accessòries o complementàries:  
Hauran de comprovar-se els mateixos aspectes prevists per a l'expedient inicial. Quan es propose l'adjudicació al mateix contractista de l'obra principal, la verificació del compliment del que hi ha disposat en l'article 171.b del text refós de la Llei de Contractes del Sector Públic es limitarà a la circumstància que no se supera el límit del 50 % del preu primitiu del contracte.  
1.4. Revisions de preus (aprovació de la despesa):  
Que es compleixen els requisits exigits per l'article 89.1 i 2 del text refós de la Llei de Contractes del Sector Públic i que no està expressament exclosa la possibilitat de revisió en el plec de clàusules administratives particulars o en les estipulacions del contracte.  
1.5. Reajustament d'anualitats:  
Acreditació, segons corresponga, d'acord amb el que hi ha disposat en l'article 96.2 del Reglament de la Llei de Contractes de les Administracions Públiques, que ha estat complert el tràmit d'audiència al contractista o bé que en consta expressament la conformitat.  
1.6. Certificacions d'obra:  
a) Que hi ha certificació, autoritzada pel facultatiu director de l'obra i amb la conformitat dels serveis corresponents de l'òrgan gestor.  
  
b) Per a la primera certificació, que s'ha formalitzat el contracte.  
c) En cas d'efectuar-se bestretes de les previstes en l'article 232.2 del text refós de la Llei de Contractes del Sector Públic, comprovar que tal possibilitat està prevista en el plec de clàusules administratives particulars i que s'ha prestat la garantia exigida.  
d) Quan la certificació d'obra incloga revisió de preus, per l'abonament, comprovar que es compleixen els requisits exigits per l'article 89.1 i 2 del text refós de la Llei de Contractes del Sector Públic i que no està expressament exclosa la possibilitat de revisió en el plec de clàusules administratives particulars o en les estipulacions del contracte.  
  
e) Que s'aporta factura per l'empresa adjudicatària, d'acord amb el que hi ha previst en el Reial Decret 1496/2003, de 28 de novembre, pel qual es regulen les obligacions de facturació i es modifica el Reglament de l'impost sobre el valor afegit.  
f) Quan es tracte d'obres a un tant alçat sense preu tancat, que està previst en el plec de clàusules administratives particulars la possibilitat de fer abonaments a compte.  
1.7. Certificació final:  
a) Que hi ha certificació final, autoritzada pel facultatiu director de l'obra i amb la conformitat dels serveis corresponents de l'òrgan gestor.  
  
b) Que hi ha informe de l'Oficina de Supervisió de Projectes, si escau.  
c) Que s'acompanya acta de conformitat de la recepció de l'obra o, si escau, acta de comprovació a què es refereix l'article 168 del Reglament general de la Llei de Contractes de les Administracions Públiques o acta de comprovació i mesurament a què es refereix l'article 239.1 del text refós de la Llei de Contractes del Sector Públic.  
d) Que s'aporta factura per l'empresa adjudicatària d'acord amb el que hi ha previst en el Reial Decret 1496/2003, de 28 de novembre, que aprova el Reglament que regula les obligacions de facturació i es modifica el Reglament de l'impost sobre el valor afegit.  
1.8. Liquidació:  
a) Que hi ha informe favorable de l'Oficina de Supervisió de Projectes, si escau.  
b) Que hi ha informe favorable del facultatiu director de l'obra.  
c) Que s'aporta factura per l'empresa adjudicatària, d'acord amb el que hi ha previst en el Reial Decret 1496/2003, de 28 de novembre, que aprova el Reglament que regula les obligacions de facturació i es modifica el Reglament de l'impost sobre el valor afegit.  
d)Que ha transcorregut el període de garantia.  
e)Quan s'incloga revisió de preus, per l'abonament, comprovar que es compleixen els requisits exigits per l'article 89.1 i 2 del text refós de la Llei de Contractes del Sector Públic i que no està expressament exclosa la possibilitat de revisió en el plec de clàusules administratives particulars o en les estipulacions del contracte.  
1.9. Pagament d'interessos de demora i de la indemnització pels costs de cobrament:  
Que hi ha informe dels Serveis Jurídics de les Corts.  
1.10. Indemnitzacions a favor del contractista:  
a) Que hi ha informe dels Serveis Jurídics de les Corts.  
b) Que hi ha informe tècnic.  
c) Que, en cas de ser legalment exigible en el procediment tramitat per les Corts, hi ha dictamen del Consell Jurídic Consultiu de la Comunitat Valenciana.  
1.11. Resolució del contracte d'obra:  
a) Que hi ha informe dels Serveis Jurídics de les Corts.  
b) Que, en cas de ser legalment exigible en el procediment tramitat per les Corts, hi ha dictamen del Consell Jurídic Consultiu de la Comunitat Valenciana.  
1.12. Pagament de primes o compensacions als particulars en el cas d'utilització del diàleg competitiu o als candidats o licitadors en el cas de renúncia a la celebració del contracte o desistiment del procediment:  
  
a) Que hi ha informe dels Serveis Jurídics de les Corts.  
b) Que, si escau, aquesta circumstància està prevista en el plec, l'anunci o el document descriptiu.  
  
2. Contractació conjunta de projecte i obra:  
La fiscalització d'aquests expedients es realitzarà d'acord amb el que hi ha s'ha previst per a les obres en general, amb les especialitats següents  
2.1. Cas general  
A) Aprovació i compromís de la despesa  
D'acord amb l'article 124 del text refós de la Llei de Contractes del Sector Públic, la fiscalització es posposa al moment immediat anterior a l'adjudicació, i s'han de comprovar els aspectes addicionals següents:  
A.1) Adjudicació  
a) Que s'aporta justificació sobre la utilització de conformitat amb l'article 124.1 del text refós de la Llei de Contractes del Sector Públic.  
  
b) Que hi ha avantprojecte o, si escau, bases tècniques a què el projecte haja d'ajustar-se.  
c) Que hi ha plec de clàusules administratives particulars o, si escau, document descriptiu i que els Serveis Jurídics de les Corts hi han fet l'informe corresponent.  
d) Quan s'utilitze un model de plec de clàusules administratives prèviament aprovat amb caràcter general per la Mesa de les Corts, verificar que el contracte que es té previst celebrar és de naturalesa anàloga a aquell sobre el qual els Serveis Jurídics de les Corts han fet informe.  
e) Que el plec de clàusules administratives particulars o el document descriptiu estableix, per a la determinació de l'oferta econòmicament més avantatjosa, criteris directament vinculats a l'objecte del contracte.  
  
f) Que el plec de clàusules administratives particulars o el document descriptiu preveu, quan escaiga, que la documentació relativa als criteris la ponderació de la qual depenga d'un judici de valor ha de presentar-se en sobre independent de la resta de la proposició  
g) Quan es propose com a procediment d'adjudicació el negociat, comprovar que concorren els supòsits prevists en la normativa contractual per a utilitzar el procediment negociat.  
h) Quan es propose com a procediment d'adjudicació el diàleg competitiu, verificar que es compleix algun dels supòsits d'aplicació de l'article 180 del text refós de la Llei de Contractes del Sector Públic.  
  
i) Quan es preveja en el plec de clàusules administratives particulars la possibilitat de modificar el contracte en els termes de l'article 106 del text refós de la Llei de Contractes del Sector Públic, verificar que s'expressa el percentatge del preu del contracte a què com a màxim puguen afectar les modificacions.  
j) Quan es preveja en el plec de clàusules administratives particulars la utilització de la subhasta electrònica, verificar que els criteris d'adjudicació es basen en modificacions referides al preu o als requisits quantificables i susceptibles de ser expressats en xifres o percentatges.  
  
k) Quan es prenga la decisió de no adjudicar el contracte d'acord amb la proposta formulada per la mesa de contractació, que hi ha justificació motivada de la proposta d'aquesta decisió a l'òrgan de contractació.  
l) Quan es declare l'existència d'ofertes amb valors anormals o desproporcionats, que hi ha constància de la sol·licitud de la informació als licitadors suposadament compresos en aquestes i de l'informe del servei tècnic corresponent.  
m) Quan, d'acord amb la normativa, no s'haja constituït mesa de contractació, que hi ha conformitat de la classificació concedida al contractista que es proposa com a adjudicatari amb l'exigida en el plec de clàusules administratives particulars quan escaiga.  
n) Quan s'utilitze el procediment negociat, que hi ha constància en l'expedient de les invitacions cursades, de les ofertes rebudes i de les raons per a l'acceptació o el rebuig aplicades per l'òrgan de contractació, de conformitat amb el que hi ha disposat en el text refós de la Llei de Contractes del Sector Públic. Així mateix, es verificarà que s'ha publicat l'anunci de licitació corresponent en els supòsits de l'article 177 del text refós de la Llei de Contractes del Sector Públic.  
  
o) Quan es propose la celebració d'un contracte amb preus provisionals de conformitat amb l'article 87.5 del text refós de la Llei de Contractes del Sector Públic, que es detallen en la proposta d'adjudicació els aspectes continguts en les lletres a, b i c del precepte esmentat.  
  
p) Que, si escau, s'acredita la constitució de la garantia definitiva.  
  
q) Acreditació per part de l'empresari en favor del qual s'efectua la proposta d'adjudicació a l'òrgan de contractació, que està al corrent de les seues obligacions tributàries i amb la Seguretat Social  
A.2) Formalització  
Que concorren els requisits essencials per a la formalització que la tramitació de cada tipus de despesa exigeix, d'acord amb la normativa sectorial aplicable a aquesta i específicament els exigits per aquestes normes.  
Si escau, que s'acompanya certificat expedit per la Secretaria General de les Corts que acredite que no s'ha interposat recurs especial en matèria de contractació contra l'adjudicació o dels recursos interposats. En aquest segon supòsit, haurà de comprovar-se igualment que ha recaigut una resolució expressa de l'òrgan que ha de resoldre el recurs, sia desestimant el recurs o recursos interposats sia acordant l'alçament de la suspensió.  
B) Certificacions d'obra  
Quan es fiscalitze la primera certificació, juntament amb els aspectes prevists en el punt 1.6 d'aquest apartat, hi haurà de comprovar-se:  
a) Que hi ha projecte degudament visat o informat per l'Oficina de Supervisió de Projectes i aprovat per l'òrgan de contractació.  
  
b) Que hi ha acta de replantejament previ.  
2.2. Supòsits específics de liquidació de projecte  
En aquells supòsits en què, d'acord amb el que hi ha previst en l'article 124.3 del text refós de la Llei de Contractes del Sector Públic, l'òrgan de contractació i el contractista no arribaren a un acord sobre els preus, els aspectes que caldrà comprovar en els treballs de redacció dels corresponents projectes seran els del punt 1.7 de l'apartat setè, relatius a la liquidació dels contractes de servicis.  
3. Contractes d'obres sota la modalitat d'abonament total del preu i altres contractes d'obres amb clàusules de pagament ajornat:  
La fiscalització d'aquests expedients comprendrà, juntament amb els aspectes prevists per als d'obres en general, els següents:  
3.1. Expedient inicial:  
Aprovació de la despesa:  
a) Que hi ha informe de la Intervenció de les Corts, d'acord amb l'article 5.2 del Reial Decret 704/1997, de 16 de maig.  
b) Per a altres contractes que introduesquen clàusules de pagament ajornat, que hi ha els acords, les autoritzacions i els informes que exigesca la llei que els habilite.  
c) Que el plec de clàusules administratives particulars inclou les condicions específiques de finançament, i, si escau, la capitalització dels interessos i la liquidació, de manera que siga possible la determinació del preu final que s'ha de pagar.  
3.2. Reajustament d'anualitats: que hi ha informe de la Intervenció de les Corts.  
3.3. Modificació del contracte: que hi ha informe de la Intervenció de les Corts.  
  
Sisé  
En els expedients de contractes de subministraments, a excepció dels que s'adjudiquen en el marc d'un sistema de racionalització tècnica de contractació, els aspectes addicionals que caldrà comprovar en la intervenció prèvia seran els següents:  
1. Subministraments en general:  
1.1. Expedient inicial  
A) Aprovació de la despesa:  
a) Que hi ha plec de clàusules administratives particulars o, si escau, document descriptiu, informat pels Serveis Jurídics de les Corts.  
  
b) Que hi ha plec de prescripcions tècniques del subministrament.  
c) Quan s'utilitze un model de plec de clàusules administratives prèviament aprovat amb caràcter general per la Mesa de les Corts, verificar que el contracte que es té previst celebrar és de naturalesa anàloga a aquell sobre el qual els Serveis Jurídics de les Corts han fet informe.  
d) Que el plec de clàusules administratives particulars o el document descriptiu estableix, per a la determinació de l'oferta econòmica més avantatjosa, criteris directament vinculats a l'objecte del contracte, i que quan s'utilitze un únic criteri aquest siga el del preu més baix.  
  
e) Que el plec de clàusules administratives particulars o el document descriptiu preveu, quan escaiga, que la documentació relativa als criteris la ponderació de la qual depenga d'un judici de valor ha de presentar-se en sobre independent de la resta de la proposició.  
f) Quan es propose com a procediment d'adjudicació el negociat, comprovar que concorren els supòsits prevists en la normativa contractual per a utilitzar el procediment negociat.  
g) Que la durada del contracte prevista en el plec de clàusules administratives particulars o el document descriptiu s'ajusta al que hi ha previst en el text refós de la Llei de Contractes del Sector Públic.  
h) Quan es propose com a procediment d'adjudicació el diàleg competitiu, verificar que es compleix algun dels supòsits d'aplicació de l'article 180 del text refós de la Llei de Contractes del Sector Públic.  
  
i) Quan es preveja en el plec de clàusules administratives particulars la possibilitat de modificar el contracte en els termes de l'article 106 del text refós de la Llei de Contractes del Sector Públic, verificar que s'expressa el percentatge del preu del contracte a què com a màxim puguen afectar les modificacions.  
j) Quan es preveja en el plec de clàusules administratives particulars la utilització de la subhasta electrònica, verificar que els criteris d'adjudicació a què es refereix es basen en modificacions referides al preu o als requisits quantificables i susceptibles de ser expressats en xifres o percentatges.  
k) En els supòsits de l'article 206.3, paràgraf segon, del text refós de la Llei de Contractes del Sector Públic, que s'acompanya l'informe dels Serveis Jurídics de les Corts.  
l) Quan la tramitació proposada siga d'urgència, que la proposta d'acord a l'òrgan de contractació en aquest sentit està degudament motivada.  
B) Compromís de la despesa:  
B.1) Adjudicació  
a) Quan es prenga la decisió de no adjudicar el contracte d'acord amb la proposta formulada per la mesa de contractació, que hi ha justificació motivada de la proposta d'aquesta decisió a l'òrgan de contractació.  
b) Quan es declare l'existència d'ofertes amb valors anormals o desproporcionats, que hi ha constància de la sol·licitud de la informació als licitadors suposadament compresos en aquestes i de l'informe del servei tècnic corresponent.  
c) Quan s'utilitze el procediment negociat, que hi ha constància en l'expedient de les invitacions cursades, de les ofertes rebudes i de les raons per a l'acceptació o el rebuig aplicades per l'òrgan de contractació, de conformitat amb el que hi ha disposat en el text refós de la Llei de Contractes del Sector Públic. Així mateix, es verificarà que s'ha publicat l'anunci de licitació corresponent en els supòsits de l'article 177 del text refós de la Llei de Contractes del Sector Públic.  
d) Quan es propose la celebració d'un contracte amb preus provisionals de conformitat amb l'article 87.5 del text refós de la Llei de Contractes del Sector Públic, que es detallen en la proposta d'adjudicació els aspectes continguts en les lletres a, b i c del precepte esmentat.  
  
e) Acreditació de la constitució de la garantia definitiva, si escau.  
  
f) Acreditació per l'empresari a qui s'ha adjudicat provisionalment el contracte que està al corrent de les seues obligacions tributàries i amb la Seguretat Social.  
B.2) Formalització  
Que concorren els requisits essencials per a la formalització que la tramitació de cada tipus de despesa exigeix, d'acord amb la normativa sectorial aplicable a aquesta i específicament els exigits per aquestes normes.  
Si escau, que s'acompanya certificat expedit per la Secretaria General de les Corts que acredite que no s'ha interposat recurs especial en matèria de contractació contra l'adjudicació o dels recursos interposats. En aquest segon supòsit, haurà de comprovar-se igualment que ha recaigut una resolució expressa de l'òrgan que ha de resoldre el recurs, sia desestimant el recurs o recursos interposats sia acordant l'alçament de la suspensió.  
1.2. Revisió de preus (aprovació de la despesa):  
Que es compleixen els requisits exigits per l'article 89.1 i 2 del text refós de la Llei de Contractes del Sector Públic i que no està expressament exclosa la possibilitat de revisió en el plec de clàusules administratives particulars o en les estipulacions del contracte.  
1.3. Modificació del contracte:  
a) En el cas de modificacions previstes segons l'article 106 del text refós de la Llei de Contractes del Sector Públic, que la possibilitat de modificar el contracte es troba prevista en els plecs o en l'anunci de la licitació, i que no supera el percentatge del preu del contracte a què com a màxim poden afectar. En el cas de modificacions no previstes, que s'acompanya informe tècnic justificatiu dels aspectes prevists en els apartats 1 i 3 de l'article 107 del text refós de la Llei de Contractes del Sector Públic.  
b) Que hi ha informe dels Serveis Jurídics de les Corts i, en cas de ser legalment exigible, dictamen del Consell Jurídic Consultiu de la Comunitat Valenciana.  
1.4. Abonaments a compte:  
a) En el primer abonament a compte, que s'ha formalitzat el contracte.  
b) Que hi ha la conformitat dels serveis competents amb el subministrament fabricat o realitzat.  
c) Que s'aporta factura per l'empresa adjudicatària d'acord amb el que hi ha previst en el Reial Decret 1496/2003, de 28 de novembre, pel qual es regulen les obligacions de facturació i es modifica el Reglament de l'impost sobre el valor afegit.  
d) Quan en l'abonament s'incloga revisió de preus, comprovar que es compleixen els requisits exigits per l'article 89.1 i 2 del text refós de la Llei de Contractes del Sector Públic i que no està expressament exclosa la possibilitat de revisió en el plec de clàusules administratives particulars o en les estipulacions del contracte.  
e) En cas d'efectuar-se bestretes de les previstes en l'article 216.3 del text refós de la Llei de Contractes del Sector Públic, comprovar que estan autoritzats en el plec de clàusules administratives particulars i que s'ha prestat la garantia exigida.  
1.5. Pròrroga del contracte:  
a) Que està prevista en el plec de clàusules administratives particulars.  
b) Que, si escau, no se superen els límits de durada prevists pel plec de clàusules administratives particulars o el document descriptiu.  
  
c) Que s'acompanya informe dels Serveis Jurídics de les Corts.  
1.6. Liquidació:  
a) Que s'acompanya acta de conformitat de la recepció del subministrament.  
b) Que s'aporta factura per l'empresa adjudicatària d'acord amb el que hi ha previst en el Reial Decret 1496/2003, de 28 de novembre, que aprova el Reglament que regula les obligacions de facturació i es modifica el Reglament de l'impost sobre el valor afegit.  
c) Quan s'incloga revisió de preus, per l'abonament, comprovar que es compleixen els requisits exigits en l'article 89.1 i 2 del text refós de la Llei de Contractes del Sector Públic i que no està expressament exclosa la possibilitat de revisió de preus en el plec de clàusules administratives particulars o en les estipulacions del contracte.  
  
1.7. Pagament d'interessos de demora i de la indemnització pels costs de cobrament:  
Que hi ha informe dels Serveis Jurídics de les Corts.  
1.8. Indemnitzacions a favor del contractista:  
a) Que hi ha informe dels Serveis Jurídics de les Corts.  
b) Que hi ha informe tècnic.  
c) Que, en cas de ser legalment exigible, hi ha dictamen del Consell Jurídic Consultiu de la Comunitat Valenciana.  
1.9. Resolució del contracte de subministrament:  
a) Que hi ha informe dels Serveis Jurídics de les Corts.  
b) Que, en cas de ser legalment exigible, hi ha dictamen del Consell Jurídic Consultiu de la Comunitat Valenciana.  
1.10. Pagament de primes o compensacions als participants en el diàleg, en el cas d'utilització del diàleg competitiu o als candidats o licitadors en el cas de renúncia a la celebració del contracte o desistiment del procediment:  
a) Que hi ha informe dels Serveis Jurídics de les Corts.  
b) Que aquesta circumstància està prevista en el plec, l'anunci o el document descriptiu.  
2. Adquisició d'equips i sistemes per al tractament de la informació:  
  
Es comprovaran els mateixos aspectes prevists per als subministraments en general i, a més, l'existència, si escau, d'informe emès per Servei d'Informàtica de les Corts.  
  
3. Contracte de fabricació:  
En el cas que el plec de clàusules administratives particulars determine l'aplicació directa de les normes del contracte d'obres, es comprovaran els aspectes prevists per a aquest tipus de contracte en l'apartat sisè d'aquest acord. En qualsevol altre cas, aquests aspectes seran els ja especificats per als subministraments en general.  
  
4. Subministraments de fabricació sota la modalitat d'abonament total del preu:  
S'hi aplicarà el que hi ha disposat en l'apartat cinquè.3 Respecte dels contractes d'obra sota la modalitat d'abonament total del preu.  
  
Seté  
En els expedients de contractes de serveis, a excepció dels adjudicats en el marc d'un sistema de racionalització tècnica de contractació i dels serveis a què es refereix l'apartat desè de les presents normes, els aspectes addicionals que caldrà comprovar en la intervenció prèvia seran els següents:  
1. En general:  
1.1. Expedient inicial  
A) Aprovació de la despesa:  
a) Que hi ha plec de clàusules administratives particulars o, si escau, document descriptiu, informat pels Serveis Jurídics de les Corts.  
b) Que hi ha plec de prescripcions tècniques del contracte.  
  
c) Que l'objecte del contracte està perfectament definit, de manera que permeta la comprovació de l'exacte compliment de les obligacions per part del contractista.  
d) Quan s'utilitze un model de plec de clàusules administratives prèviament aprovat amb caràcter general per la Mesa de les Corts, verificar que el contracte que es té previst celebrar és de naturalesa anàloga a aquell sobre el qual els Serveis Jurídics de les Corts han fet informe.  
e) Que el plec de clàusules administratives particulars o el document descriptiu estableix, per a la determinació de l'oferta econòmicament més avantatjosa, criteris directament vinculats a l'objecte del contracte, i que quan s'utilitze un únic criteri aquest siga el del preu més baix.  
  
f) Que la durada del contracte prevista en el plec de clàusules administratives particulars o el document descriptiu s'ajusta al que hi ha previst en l'article 303 del text refós de la Llei de Contractes del Sector Públic.  
g) Que el plec de clàusules administratives particulars o el document descriptiu preveu, quan escaiga, que la documentació relativa als criteris la ponderació de la qual depenga d'un judici de valor ha de presentar-se en sobre independent de la resta de la proposició.  
h) Quan es propose com a procediment d'adjudicació el negociat, comprovar que concorren els supòsits prevists en la normativa contractual per a utilitzar el procediment negociat.  
i) Quan es propose com a procediment d'adjudicació el diàleg competitiu, verificar que es compleix algun dels supòsits d'aplicació de l'article 180 del text refós de la Llei de Contractes del Sector Públic.  
  
j) Quan es preveja en el plec de clàusules administratives particulars la possibilitat de modificar el contracte en els termes de l'article 106 del text refós de la Llei de Contractes del Sector Públic, verificar que s'expressa el percentatge del preu del contracte a què com a màxim puguen afectar les modificacions.  
k) Quan es preveja en el plec de clàusules administratives particulars la utilització de la subhasta electrònica, verificar que els criteris d'adjudicació a què es refereix es basen en modificacions referides al preu o als requisits quantificables i susceptibles de ser expressats en xifres o percentatges.  
l) En els supòsits de l'article 206.3, paràgraf segon, del text refós de la Llei de Contractes del Sector Públic, que s'acompanya l'informe dels Serveis Jurídics de les Corts.  
m) Quan la tramitació proposada siga d'urgència, que la proposta d'acord a l'òrgan de contractació en aquest sentit està degudament motivada.  
n) Que hi ha l'informe dels Serveis Jurídics de les Corts a què es refereix l'article 4 de la Llei 10/2005, de 9 de desembre, de la Generalitat, d'assistència jurídica a la Generalitat, quan l'objecte del contracte siga la prestació de serveis de representació i defensa en judici, assessorament en dret, consell jurídic i qualsevol altre tipus d'assistència jurídica.  
B) Compromís de la despesa:  
B.1) Adjudicació  
a) Quan es prenga la decisió de no adjudicar el contracte d'acord amb la proposta formulada per la mesa de contractació, que hi ha justificació motivada de la proposta d'aquesta decisió a l'òrgan de contractació.  
b) Quan es declare l'existència d'ofertes amb valors anormals o desproporcionats, que hi ha constància de la sol·licitud de la informació als licitadors suposadament compresos en aquestes i de l'informe del servei tècnic corresponent.  
c) Quan, d'acord amb la normativa, no s'haja constituït mesa de contractació, que hi ha conformitat de la classificació concedida al contractista que es proposa com a adjudicatari amb l'exigida en el plec de clàusules administratives particulars quan escaiga.  
d) Quan s'utilitze el procediment negociat, que hi ha constància en l'expedient de les invitacions cursades, de les ofertes rebudes i de les raons per a l'acceptació o el rebuig aplicades per l'òrgan de contractació, de conformitat amb el que hi ha disposat en el text refós de la Llei de Contractes del Sector Públic. Així mateix, es verificarà que s'ha publicat l'anunci de licitació corresponent en els supòsits de l'article 177 del text refós de la Llei de Contractes del Sector Públic.  
  
e) Quan es propose la celebració d'un contracte amb preus provisionals de conformitat amb l'article 87.5 del text refós de la Llei de Contractes del Sector Públic, que es detallen en la proposta d'adjudicació els aspectes continguts en les lletres a, b i c del precepte esmentat.  
  
f) Acreditació de la constitució de la garantia definitiva, si escau.  
  
g) Acreditació per part de l'empresari en favor del qual es formula proposta d'adjudicació a l'òrgan de contractació que està al corrent de les seues obligacions tributàries i amb la Seguretat Social.  
B.2) Formalització  
Que concorren els requisits essencials per a la formalització que la tramitació de cada tipus de despesa exigeix, d'acord amb la normativa sectorial aplicable a aquesta i específicament els exigits per aquestes normes.  
Si escau, que s'acompanya certificat expedit per la Secretaria General de les Corts que acredite que no s'ha interposat recurs especial en matèria de contractació contra l'adjudicació o dels recursos interposats. En aquest segon supòsit, haurà de comprovar-se igualment que ha recaigut una resolució expressa de l'òrgan que ha de resoldre el recurs, sia desestimant el recurs o recursos interposats sia acordant l'alçament de la suspensió.  
1.2. Modificació del contracte:  
a) En el cas de modificacions previstes segons l'article 106 del text refós de la Llei de Contractes del Sector Públic, que la possibilitat de modificar el contracte es troba prevista en els plecs o en l'anunci de la licitació, i que no supera el percentatge del preu del contracte a què com a màxim poden afectar. En el cas de modificacions no previstes, que s'acompanya informe tècnic justificatiu dels aspectes prevists en els apartats 1 i 3 l'article 107 del text refós de la Llei de Contractes del Sector Públic.  
b) Que hi ha informe dels Serveis Jurídics de les Corts i, en cas de resultar legalment exigible, dictamen del Consell Jurídic Consultiu de la Comunitat Valenciana.  
1.3. Contractes complementaris dels de serveis:  
Hauran de comprovar-se els mateixos aspectes prevists per als expedients inicials. Quan es propose l'adjudicació al contractista principal, la verificació del compliment del que hi ha disposat en l'article 174.b del text refós de la Llei de Contractes del Sector Públic es limitarà a la circumstància que no se supera el límit del 50 % del preu primitiu del contracte.  
1.4. Revisió de preus (aprovació de la despesa):  
Que es compleixen els requisits recollits en l'article 89.1 i 2 del text refós de la Llei de Contractes del Sector Públic i que no està expressament exclosa la possibilitat de revisió en el plec de clàusules administratives particulars o en les estipulacions del contracte.  
1.5. Abonaments a compte:  
a) En el primer abonament a compte, que s'ha formalitzat el contracte.  
b) Que hi ha certificació de l'òrgan corresponent valorant el treball parcial executat.  
c) Quan l'abonament a compte incloga revisió de preus, comprovar que es compleixen els requisits exigits per l'article 89.1 i 2 del text refós de la Llei de Contractes del Sector Públic i que no està expressament exclosa la possibilitat de revisió en el plec de clàusules administratives particulars o en les estipulacions del contracte.  
d) Que s'aporta factura per l'empresa adjudicatària d'acord amb el que hi ha previst en el Reial Decret 1496/2003, de 28 de novembre, pel qual es regulen les obligacions de facturació i es modifica el Reglament de l'impost sobre el valor afegit.  
e) En cas d'efectuar-se bestretes de les previstes en l'article 216.3 del text refós de la Llei de Contractes del Sector Públic, comprovar que estan autoritzats en el plec de clàusules administratives particulars i s'ha prestat la garantia exigida.  
1.6. Pròrroga dels contractes:  
a) Que està prevista en el plec de clàusules administratives particulars.  
b) Que no se superen els límits de durada prevists en el plec de clàusules administratives particulars o en el document descriptiu.  
c) Que s'acompanya informe dels Serveis Jurídics de les Corts.  
1.7. Liquidació:  
a) Que s'acompanya certificació o acta de conformitat de la recepció dels treballs.  
b) Que s'aporta factura per l'empresa adjudicatària d'acord amb el que hi ha previst en el Reial Decret 1496/2003, de 28 de novembre, que aprova el Reglament que regula les obligacions de facturació i es modifica el Reglament de l'impost sobre el valor afegit.  
c) Quan s'incloga revisió de preus, per l'abonament comprovar que es compleixen els requisits exigits per l'article 89.1 i 2 del text refós de la Llei de Contractes del Sector Públic i que no està expressament exclosa la possibilitat de revisió de preus en el plec de clàusules administratives particulars o en les estipulacions del contracte.  
  
1.8. Pagament d'interessos de demora i de la indemnització pels costs de cobrament:  
Que hi ha informe dels Serveis Jurídics de les Corts.  
1.9. Indemnitzacions a favor del contractista:  
a) Que hi ha informe dels Serveis Jurídics de les Corts.  
b) Que hi ha informe tècnic.  
c) Que, en cas de ser legalment exigible, hi ha dictamen del Consell Jurídic Consultiu de la Comunitat Valenciana.  
1.10. Resolució del contracte:  
a) Que, si escau, hi ha informe dels Serveis Jurídics de les Corts.  
  
b) Que, en cas de ser legalment exigible, hi ha dictamen del Consell Jurídic Consultiu de la Comunitat Valenciana.  
1.11. Pagament de primes o compensacions als participants en el diàleg, en el cas d'utilització del diàleg competitiu o als candidats o licitadors en el cas de renúncia a la celebració del contracte o desistiment del procediment:  
a) Que hi ha informe dels Serveis Jurídics de les Corts.  
b) Que aquesta circumstància està prevista en el plec, l'anunci o el document descriptiu.  
  
2. Expedients relatius a la contractació de tecnologies de la informació:  
Es comprovaran els mateixos aspectes que per als contractes de serveis en general i, a més, l'existència, si escau, d'informe emès pel Servei d'Informàtica de les Corts.  
  
Vuité  
En els expedients relatius a contractes tramitats a través de sistemes dinàmics d'adquisició, i en el cas de contractació centralitzada, els aspectes addicionals que caldrà comprovar en la intervenció prèvia seran els següents:  
  
1. Sistemes dinàmics de contractació:  
1.1. Implementació del sistema:  
Prèviament a la publicació de l'anunci de licitació, es comprovaran els aspectes de l'article 58.1 del text refós de la Llei d'Hisenda Pública de la Generalitat, llevat dels que s'estableixen en les lletres a i b, juntament amb els prevists amb caràcter general en l'apartat segon d'aquest acord, i, a més, com a aspectes addicionals, els prevists en l'apartat denominat Aprovació de la despesa, segons el tipus de contracte.  
  
1.2. Adjudicació de contractes en el marc d'un sistema dinàmic:  
A) Adjudicació:  
a) Que, si escau, s'ha publicat l'anunci a què es refereix l'article 202.2 del text refós de la Llei de Contractes del Sector Públic.  
  
b) Que s'ha invitat a tots els empresaris admesos en el sistema.  
  
c) Els relatius a l'adjudicació per a cada tipus de contracte.  
B) Formalització:  
Els relatius a la formalització per a cada tipus de contracte.  
1.3. Resta d'expedients:  
Hauran de comprovar-se els aspectes prevists per al contracte corresponent.  
  
2. Contractació centralitzada (art. 206 del text refós de la Llei de Contractes del Sector Públic):  
2.1. Contractació a través dels procediments generals d'adjudicació:  
  
A) Expedient inicial:  
a) Proposta d'adquisició a la Central de Compres de la Generalitat o, si escau, al Servei Central de Subministraments de l'Administració de l'Estat, i autorització de la despesa, subscrita per l'àrea, el servei o la unitat administrativa interessada: es comprovaran únicament els aspectes prevists amb caràcter general en l'article 58.1 del text refós de la Llei d'Hisenda Pública de la Generalitat i, si escau, en l'apartat segon d'aquest acord.  
b) La fiscalització, la durà a terme la Intervenció de les Corts i es comprovaran els mateixos aspectes que per a contractes d'obres, subministraments i serveis, i que hi ha proposta de l'àrea, del servei o de la unitat administrativa interessada.  
B) Compromís de la despesa:  
Que hi ha comunicació de la Central de Compres de la Generalitat o la Direcció General del Patrimoni de l'Estat que s'ha donat l'ordre al contractista perquè subministre els béns objecte del contracte.  
C) Resta d'expedients:  
Hauran de comprovar-se els aspectes prevists per al contracte corresponent.  
2.2. Contractació a través del procediment especial d'adopció del tipus:  
2.2.1. La fiscalització de l'adjudicació de l'acord marc o la implementació del sistema dinàmic d'adquisició es realitzarà per la Intervenció de les Corts, comprovant els aspectes que s'estableixen en aquest acord per als expedients d'adjudicació de l'acord marc i d'implementació del sistema dinàmic d'adquisició.  
2.2.2. Contractació de l'obra, subministrament o servei en concret  
A) Proposta de contractació al Servei Central de Subministraments de l'Administració de l'Estat o a la Central de Compres de la Generalitat pel departament o per l'organisme interessat. La fiscalització, la durà a terme la Intervenció de les Corts, i es comprovaran els aspectes prevists amb caràcter general en l'article 58.1 del text refós de la Llei d'Hisenda Pública de la Generalitat, i, a més, en el cas que la contractació es faça a través d'un acord marc amb diversos empresaris i no tots els termes estiguen establerts en l'acord, que se sol·licita oferta per escrit a totes les empreses capaces de realitzar l'objecte del contracte o, si escau, a un mínim de tres.  
B) Abonaments al contractista: hauran de comprovar-se els aspectes prevists per al contracte corresponent i, si escau, que hi ha la comunicació de la Central de Compres de la Generalitat o la Direcció General del Patrimoni de l'Estat que ha donat ordre al contractista perquè subministre els béns, execute l'obra o preste el servei objecte del contracte.  
  
  
Nové  
En els expedients d'execució de treballs per la pròpia administració, els aspectes addicionals que caldrà comprovar en la intervenció prèvia seran els següents:  
1. Contractes de col·laboració amb empresaris particulars:  
1.1. Expedient inicial  
A)Aprovació de la despesa  
a) Que concorre algun dels supòsits prevists en l'article 24 del text refós la Llei de Contractes del Sector Públic i que l'import del treball a càrrec de l'empresari col·laborador no supere les quanties establertes en l'article esmentat.  
b) Que hi ha plec de clàusules administratives particulars o, si escau, document descriptiu, informat pels Serveis Jurídics de les Corts.  
  
c) Quan s'utilitze un model de plec de clàusules administratives prèviament aprovat amb caràcter general per la Mesa de les Corts, verificar que el contracte que es té previst celebrar és de naturalesa anàloga a aquell sobre el qual els Serveis Jurídics de les Corts han fet informe.  
d) Que hi ha projecte degudament visat o informat per l'Oficina de Supervisió de Projectes, si escau.  
e) Que hi ha plec de prescripcions tècniques del contracte.  
f) Que hi ha acta de replantejament previ, si escau.  
g) Que el plec de clàusules administratives particulars o el document descriptiu estableix, per a la determinació de l'oferta econòmicament més avantatjosa, criteris directament vinculats a l'objecte del contracte, i que quan s'utilitze un únic criteri aquest siga el del preu més baix.  
h) Que el plec de clàusules administratives particulars o el document descriptiu preveu, quan escaiga, que la documentació relativa als criteris la ponderació de la qual depenga d'un judici de valor ha de presentar-se en sobre independent de la resta de la proposició.  
i) Quan es propose com a procediment d'adjudicació el negociat, comprovar que concorren els supòsits prevists en la normativa contractual per a utilitzar el procediment negociat.  
j) Quan es propose com a procediment d'adjudicació el diàleg competitiu, verificar que es compleix algun dels supòsits d'aplicació de l'article 180.  
k) Quan es preveja en el plec de clàusules administratives particulars la possibilitat de modificar el contracte en els termes de l'article 106 del text refós de la Llei de Contractes del Sector Públic, verificar que s'expressa el percentatge del preu del contracte a què com a màxim puguen afectar les modificacions.   
l) Quan es preveja en el plec de clàusules administratives particulars la utilització de la subhasta electrònica, verificar que els criteris d'adjudicació a què es refereix es basen en modificacions referides al preu o als requisits quantificables i susceptibles de ser expressats en xifres o percentatges.  
m) En els supòsits de l'article 206.3, paràgraf segon, del text refós de la Llei de Contractes del Sector Públic, que s'acompanya l'informe dels Serveis Jurídics de les Corts.  
B) Compromís de la despesa  
B.1) Adjudicació  
a) Quan es prenga la decisió de no adjudicar el contracte d'acord amb la proposta formulada per la mesa de contractació, que hi ha justificació motivada de la proposta d'aquesta decisió a l'òrgan de contractació.  
b) Quan es declare l'existència d'ofertes amb valors anormals o desproporcionats, que hi ha constància de la sol·licitud de la informació als licitadors suposadament compresos en aquestes i de l'informe del servei tècnic corresponent.  
c) Quan s'utilitze el procediment negociat, que hi ha constància en l'expedient de les invitacions cursades, de les ofertes rebudes i de les raons per a l'acceptació o el rebuig aplicades per l'òrgan de contractació, de conformitat amb el que hi ha disposat en el text refós de la Llei de Contractes del Sector Públic. Així mateix, es verificarà que s'ha publicat l'anunci de licitació corresponent en els supòsits de l'article 177 del text refós de la Llei de Contractes del Sector Públic.  
  
d) Quan es propose la celebració d'un contracte amb preus provisionals de conformitat amb l'article 87.5 del text refós de la Llei de Contractes del Sector Públic, que es detallen en la proposta d'adjudicació els aspectes continguts en les lletres a, b i c del precepte esmentat.  
  
e) Acreditació de la constitució de la garantia definitiva, si escau.  
  
f) Acreditació per part de l'empresari en favor del qual es formula proposta d'adjudicació a l'òrgan de contractació que està al corrent de les seues obligacions tributàries i amb la Seguretat Social  
B.2) Formalització  
a) Que concorren els requisits essencials per a la formalització que la tramitació de cada tipus de despesa exigeix, d'acord amb la normativa sectorial aplicable a aquesta i específicament els exigits per aquestes normes.  
b) Si escau, que s'acompanya certificat expedit per la Secretaria General de les Corts que acredite que no s'ha interposat recurs especial en matèria de contractació contra l'adjudicació o dels recursos interposats. En aquest segon supòsit, haurà de comprovar-se igualment que ha recaigut una resolució expressa de l'òrgan que ha de resoldre el recurs, sia desestimant el recurs o recursos interposats sia acordant l'alçament de la suspensió.  
1.2. Modificacions del contracte:  
a) En el cas de modificacions previstes segons l'article 106 del text refós de la Llei de Contractes del Sector Públic, que la possibilitat de modificar el contracte es troba prevista en els plecs o en l'anunci de la licitació, i que no supera el percentatge del preu del contracte a què com a màxim poden afectar. En el cas de modificacions no previstes, que s'acompanya informe tècnic justificatiu dels aspectes prevists en els apartats 1 i 3 de l'article 107 del text refós de la Llei de Contractes del Sector Públic.  
b) Que hi ha informe dels Serveis Jurídics de les Corts.  
c) Si escau, que hi ha projecte degudament visat o informat per l'Oficina de Supervisió de Projectes, i acta de replantejament previ.  
  
1.3. Abonaments durant l'execució dels treballs:  
a) Que hi ha certificació o document acreditatiu de la realització dels treballs i la seua corresponent valoració, o que s'aporten els justificants de les despeses fetes.  
b) Que el contractista ha aportat la corresponent garantia, en el cas que es realitzen pagaments anticipats.  
c) Si escau, que s'aporta factura per l'empresa adjudicatària d'acord amb el que hi ha previst en el Reial Decret 1496/2003, de 28 de novembre, que aprova el Reglament que regula les obligacions de facturació i es modifica el Reglament de l'impost sobre el valor afegit.  
1.4. Liquidació:  
a) Que s'acompanya certificació o acta de conformitat de la recepció de les obres, els béns o els serveis.  
b) Que s'aporten els justificants de les despeses fetes, o les corresponents relacions valorades.  
c) Que, si escau, hi ha projecte informat per l'Oficina de Supervisió de Projectes, si escau.  
d) Que s'aporta factura per l'empresa adjudicatària d'acord amb el que hi ha previst en el Reial Decret 1496/2003, de 28 de novembre, que aprova el Reglament que regula les obligacions de facturació i es modifica el Reglament de l'impost sobre el valor afegit.  
  
2. Encàrrecs de gestió previstes en l'article 24.6 del text refós de la Llei de Contractes del Sector Públic, que comporten l'aprovació d'un despesa per a les Corts:  
2.1. Encàrrec:  
a) Que es preveu en els estatuts o norma de creació de l'entitat encomanada la condició de mitjà propi instrumental amb el contingut mínim previst en l'article 24.6 del text refós de la Llei de Contractes del Sector Públic.  
b) Que hi ha informe dels Serveis Jurídics de les Corts.  
c) Que, si escau, hi ha projecte degudament visat o informat per l'Oficina de Supervisió de Projectes, i acta de replantejament previ. Quan no hi haja informe de l'Oficina de Supervisió de Projectes i no siga procedent per raó de la quantia, que a l'expedient s'hi incorpora pronunciament exprés de que les obres del projecte no afecten l'estabilitat, la seguretat i l'estanquitat de l'obra.  
d) Que s'incorporen els documents tècnics en què es definesquen les actuacions a realitzar, i el seu corresponent pressupost.  
e) En el cas que l'encàrrec preveja pagaments anticipats, que en el mateix s'exigeix a l'entitat encomanada la prestació de garantia suficient.  
2.2. Modificacions de la comanda:  
a) Que hi ha informe dels Serveis Jurídics de les Corts.  
b) Si escau, que hi ha projecte degudament visat o informat per l'Oficina de Supervisió de Projectes, i acta de replantejament previ.  
  
c) Que s'incorporen els documents tècnics en què es definesquen les actuacions a realitzar i el seu corresponent pressupost.  
2.3. Abonaments durant l'execució dels treballs:  
a) Que hi ha certificació o document acreditatiu de la realització dels treballs i la seua corresponent valoració.  
b) En el cas d'efectuar-se pagaments anticipats, que s'ha prestat la garantia exigida.  
c) Si escau, que s'aporta factura per l'entitat encomanada d'acord amb el que hi ha previst en el Reial Decret 1496/2003, de 28 de novembre, que aprova el Reglament que regula les obligacions de facturació i es modifica el Reglament de l'impost sobre el valor afegit.  
2.4. Liquidació:  
a) Que s'acompanya certificació o acta de conformitat de les obres, béns, serveis.  
b) Si escau, que s'aporta factura per l'entitat encomanada d'acord amb el que hi ha previst en el Reial Decret 1496/2003, de 28 de novembre, que aprova el Reglament que regula les obligacions de facturació i es modifica el Reglament de l'impost sobre el valor afegit.  
  
Desé  
En els expedients relatius a contractes de col·laboració entre el sector públic i el privat, s'haurà de comprovar, en cadascuna de les fases del procediment de despesa, que s'han respectat les disposicions legals i reglamentàries que resulten aplicables a aquest tipus d'expedients, verificant-se que hi consten tots aquells documents que preceptivament han de ser exigits en la tramitació.  
  
Onzé  
En els expedients de contractes de gestió de servicis públics, s'haurà de comprovar, en cadascuna de les fases del procediment de despesa, que s'han respectat les disposicions legals i reglamentàries que resulten aplicables a aquest tipus d'expedients, verificant-se que hi consten tots aquells documents que preceptivament han de ser exigits en la tramitació.  
  
Dotzé  
En els expedients relatius a negocis patrimonials, els aspectes addicionals que caldrà comprovar en la intervenció prèvia seran els següents:  
1. Adquisició de béns immobles amb càrrec al pressupost de les Corts.  
1.1. Aprovació de la despesa per la Mesa de les Corts:  
La Intervenció de les Corts comprovarà els aspectes prevists amb caràcter general en l'article 58.1 del text refós de la Llei d'Hisenda Pública de la Generalitat i, si escau, en l'apartat segon d'aquest acord.  
  
La fiscalització, la farà la Intervenció de les Corts, que haurà de comprovar, específicament:  
a) Que hi ha aprovació de la despesa per la Mesa de les Corts.  
b) Que hi ha informe dels Serveis Jurídics de les Corts sobre els aspectes jurídics de la contractació.  
c) Quan l'adquisició s'haja de fer mitjançant concurs públic, que hi ha plecs que serveixen de base al contracte degudament informats pels Serveis Jurídics de les Corts.  
d) Quan s'hi haja d'utilitzar el procediment d'adquisició directa:  
I. Que hi ha proposta del departament interessat a què s'acompanya l'informe justificatiu de la concurrència de les circumstàncies que motiven l'adquisició directa i que s'acredita que s'ha consultat un mínim de tres ofertes o bé els motius pels quals no ha estat possible assolir aquesta xifra.  
II. Que hi ha informe dels Serveis Jurídics de les Corts (art. 40.5 de la Llei de Patrimoni de la Generalitat).  
e) Que hi ha taxació del bé, degudament aprovada, que incorporarà el corresponent estudi de mercat.  
1.2. Comptabilització del compromís de despesa:  
La Intervenció de les Corts verificarà que hi ha acord de la Mesa de les Corts i resolució d'adquisició del titular de la conselleria competent en matèria d'hisenda i administració pública o autoritat en qui tinga delegada la competència.  
  
2. Arrendament de béns immobles amb càrrec al pressupost de les Corts, sia tramitat com a expedient independent sia expedient d'alienació de l'immoble en què simultàniament se n'haja d'acordar l'arrendament.  
2.1. Proposta d'arrendament, novació o pròrroga i aprovació de la despesa per la Mesa de les Corts:  
La Intervenció de les Corts comprovarà els aspectes prevists amb caràcter general en l'article 58.1 del text refós de la Llei d'Hisenda Pública de la Generalitat i, si escau, en l'apartat segon d'aquest acord.  
  
La fiscalització, la farà la Intervenció de les Corts, que haurà de comprovar, específicament:  
a) Que hi ha aprovació de la despesa per la Mesa de les Corts.  
b) Que hi ha informe dels Serveis Jurídics de les Corts sobre els aspectes jurídics de la contractació.  
c) Quan s'hi haja d'utilitzar com a procediment la contractació directa:  
I. Que hi ha proposta del departament interessat a què s'acompanya l'informe justificatiu de la concurrència de les circumstàncies que motiven la contractació directa i que s'acredita que s'ha consultat un mínim de tres ofertes o bé els motius pels quals no ha estat possible assolir aquesta xifra.  
II. Que hi ha resolució de l'òrgan competent per a l'adjudicació que exceptua el concurs i autoritza la contractació directa (art. 49.2 de la Llei de Patrimoni de la Generalitat).  
d) Que hi ha informe tècnic, que recollirà l'estudi de mercat corresponent.  
2.2. Comptabilització del compromís de despesa:  
La Intervenció de les Corts verificarà que hi ha acord de la Mesa de les Corts comunicada a la conselleria competent en matèria d'hisenda i administració pública.  
2.3. Reconeixement de l'obligació  
La Intervenció de les Corts comprovarà els aspectes addicionals següents:  
a) Que hi ha la conformitat dels serveis competents que ocupen l'immoble arrendat en funció del contracte subscrit amb l'arrendador.  
  
b) Que s'aporta factura per l'arrendador d'acord amb el que hi ha previst en el Reial Decret 1496/2003, de 28 de novembre, pel qual es regulen les obligacions de facturació i es modifica el Reglament de l'impost sobre el valor afegit.  
Tretzé  
En els expedients de convenis i acords de col·laboració o cooperació que subscriguen les Corts, els aspectes addicionals que caldrà comprovar en la intervenció prèvia seran els següents:  
1. En els expedients que pel seu contingut estigueren inclosos en l'àmbit d'aplicació del text refós de la Llei de Contractes del Sector Públic o altres normes administratives especials, el règim de fiscalització i els aspectes addicionals que, si escau, hagen de verificar-se, seran els mateixos que s'apliquen a la categoria de despesa corresponent.  
  
2. En els expedients que pel seu objecte impliquen una subvenció o ajuda pública, es verificaran, si escau, els requisits establerts en aquest acord per a aquest tipus d'expedients i, a més, prèviament a la subscripció del conveni, els aspectes següents:  
a) Que hi ha informe dels Serveis Jurídics de les Corts sobre el text del conveni.  
b) Que hi ha acord de la Mesa de les Corts en què s'autoritza la subscripció del conveni, i que hi ha informe elevat a la Mesa amb caràcter previ per la Intervenció de les Corts.  
  
Catorzé  
En els expedients de subvencions i ajudes públiques a què siga aplicable la Llei 38/2003, de 17 de novembre, General de Subvencions, els aspectes addicionals que caldrà comprovar en la intervenció prèvia seran els següents:  
1. Subvencions a concedir en règim de concurrència:  
A) Aprovació de la despesa:  
a) Que hi ha bases reguladores de la subvenció i que aquestes han estat informades pels Serveis Jurídics de les Corts.  
b) Que en la convocatòria figuren els crèdits pressupostaris a què s'imputa la subvenció o subvencions convocades i la quantia total màxima que es destina a aquestes, i els criteris de valoració de les sol·licituds i, si escau, la ponderació d'aquests.  
c) Que s'han complert els aspectes establerts en el Decret 147/2007, de 7 de desembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
B) Compromís de la despesa:  
a) Que la proposta de resolució expresse el sol·licitant o la relació de sol·licitants per als quals es proposa la concessió de la subvenció i la quantia corresponent.  
b) Que hi ha l'informe de l'òrgan instructor en què conste que de la informació que es troba en el seu poder es desprèn que els beneficiaris compleixen tots els requisits necessaris per a accedir a les ajudes.  
c) Que hi ha informe de l'òrgan col·legiat corresponent sobre la valoració de les sol·licituds.  
C) Reconeixement d'obligacions:  
a) Que s'acredita, si escau, l'existència de les corresponents garanties per a poder efectuar bestretes de pagament sobre la subvenció concedida.  
b) Certificació expedida per l'òrgan gestor, de comprovació i aprovació dels justificants i acreditativa del compliment dels fins que justifiquen la concessió de la subvenció.  
c) Acreditació que el beneficiari es troba al corrent en el compliment de les seues obligacions tributàries i amb la Seguretat Social i de les obligacions per reintegrament de subvencions que, si escau, se li hagueren exigit, de conformitat amb el que hi ha determinat en els articles 47.7.5 del text refós de la Llei d'Hisenda Pública de la Generalitat i 34.5 de la Llei 38/2003, de 17 de novembre, General de Subvencions.  
  
D) Modificació de la resolució de concessió:  
Que està prevista en la normativa reguladora de la subvenció.  
  
2. Subvencions de concessió directa:  
A) Aprovació i compromís de la despesa:  
a) Que la concessió directa de la subvenció s'empara en algun dels supòsits que, d'acord amb el que hi ha disposat en l'article 22.2 de la Llei 38/2003, de 17 de novembre, General de Subvencions, habiliten per a utilitzar aquest procediment.  
b) Acreditació que el beneficiari es troba al corrent en el compliment de les obligacions tributàries i amb la Seguretat Social imposades per les disposicions vigents, i no està incurs en les prohibicions per a obtenir aquesta condició, previstes en els apartat 2 i 3 de l'article 13 de la Llei 38/2003, de 17 de novembre, General de Subvencions.  
  
B) Reconeixement d'obligacions:  
Es comprovaran els mateixos aspectes prevists en l'apartat relatiu al reconeixement de l'obligació de les subvencions concedides en règim de concurrència.  
C) Modificació de la resolució de concessió:  
Es comprovaran els mateixos aspectes prevists en l'apartat relatiu a la modificació de la resolució de concessió de les subvencions concedides en règim de concurrència.  
  
Quinzé  
1. Estan exemptes d'intervenció prèvia les subvencions amb assignació nominativa en el pressupost de les Corts, d'acord amb el que hi ha disposat en l'article 151.e de la Llei 47/2003, de 26 de novembre, General Pressupostària.  
2. L'exempció d'intervenció prèvia de les subvencions que figuren amb caràcter nominatiu en el pressupost de les Corts no en comporta, excepte el que hi ha disposat en l'apartat següent, l'exclusió del règim de control intern i la fiscalització que sobre la totalitat de la gestió del pressupost de les Corts ha de fer, després de l'elaboració del compte general de les Corts, la Intervenció de les Corts.  
3. De conformitat amb allò que s'ha disposat en 14.6 de la Llei Orgànica 8/2007, de 4 de juliol, sobre finançament dels partits polítics, i en l'article 28.3 del Reglament de les Corts, les subvencions assignades per les Corts als grups parlamentaris estaran subjectes al règim de comptabilitat i control establert, basant-se en els aquests preceptes, per la Mesa d'acord amb la Comissió de Govern Interior en la reunió celebrada el dia 28 de maig de 2013 o la que en un acord posterior puga establir-se.  
  
Setzé  
En els expedients de reconeixement extrajudicial de crèdits tramitats per un enriquiment injust per a les Corts generat per l'existència d'obres, serveis o subministraments efectivament prestats a les Corts, sense la tramitació prèvia de l'expedient exigit per les normes que s'apliquen, la fiscalització d'aquests haurà de ser prèvia i plena, i s'extremarà el control sobre els aspectes següents:  
a)Existència i correcta avaluació de l'enriquiment, que inclourà la comprovació material de les inversions, dels subministraments o dels serveis.  
b)Exclusiva responsabilitat de les Corts en els vicis que pateix l'expedient.  
A aquest efecte, la documentació que caldrà fiscalitzar serà:  
1. Acord de la Mesa de les Corts, en què es decidisca, en funció de les circumstàncies que hi concórreguen, iniciar l'expedient de rescabalament en esdevenir-se:  
- La innecessarietat de declarar-ne la nul·litat.  
- L'existència d'una situació d'enriquiment injust a favor de l'administració.  
- L'absència de culpabilitat per part del tercer.  
- L'obertura d'un expedient informatiu sobre l'existència de responsabilitat per part de les persones intervinents.  
2. Certificat expedit pel centre gestor en què s'acredite la recepció de conformitat de les obres, els béns o els serveis, per als supòsits en què no siga preceptiva la concurrència de la Intervenció en la recepció. Si la concurrència de la Intervenció fóra preceptiva, aquesta es durà a terme, sense necessitat que s'emeta la certificació assenyalada, i s'incorporarà a l'acta amb el resultat de la recepció a l'expedient.  
  
3. Proposta motivada, d'aprovació de l'import del rescabalament per enriquiment injust, subscrita pel responsable del centre gestor. En el supòsit de tractar-se d'obres, hauran de ser recollides, en un projecte tècnic, les efectivament realitzades.  
4. Existència d'informe favorable dels Serveis Jurídics de les Corts  
  
  
Disseté  
1. En la intervenció formal de l'ordenació del pagament, a què estan subjectes tots els actes pels quals s'ordenen pagaments amb càrrec al pressupost de les Corts, i en la intervenció material del pagament, a què està sotmesa l'execució de les ordres de pagament que tinguen per objecte complir directament les obligacions de la hisenda pública, situar fons a disposició de caixers i agents facultats legalment per a fer pagaments als creditors o bé instrumentar el moviment de fons i valors entre els comptes del Tresor, la Intervenció de les Corts haurà de verificar els aspectes prevists en l'apartat 3 de l'article 58 del text refós de la Llei d'Hisenda Pública de la Generalitat.  
  
2. En els supòsits d'existència de retencions judicials o de compensacions de deutes del creditor, hauran d'acreditar-se, a més, les corresponents minoracions en el pagament mitjançant els acords que les disposen.  
3. Si la Intervenció de les Corts verifica, en l'exercici de la referida intervenció formal i material del pagament, l'incompliment d'algun dels aspectes anteriorment assenyalats, haurà de formular, motivadament i per escrit, l'objecció corresponent, i quedarà suspesa en aquest cas l'execució del pagament fins que aquella siga resolta, bé per l'esmena de les deficiències observades o bé, en el cas de no-acceptació de l'objecció, per la resolució del procediment previst en l'article 59 del text refós de la Llei d'Hisenda Pública de la Generalitat; correspon a la Mesa de Les Corts la competència per a resoldre les discrepàncies derivades de l'informe d'objecció emès per la Intervenció de les Corts.  
  
  
Divuitè  
Aquestes normes es publicaran en el Diari Oficial de la Comunitat Valenciana i entraran en vigor l'1 de gener de 2015, una vegada culminada la modificació de la relació de llocs de treball de les Corts i els processos de provisió de llocs de treball que són necessaris per a l'existència i el funcionament efectiu de la Intervenció de les Corts.


Còpia Permalink ELI